**Критерии за подбор на юридически лица с нестопанска цел за участие в Подкомитет „Пътни проекти и пътна безопасност“ и необходими документи**

**1. Правен статус**

* Да са регистрирани като юридически лица с нестопанска цел (ЮЛНЦ) за общественополезна дейност по реда на Закона за юридическите лица с нестопанска цел (ЗЮЛНЦ).
* Да са извършвали дейност най-малко две години преди датата на кандидатстване.

**2. Област на дейност на ЮЛНЦ**

Областта на дейност на ЮЛНЦ, определена в съответствие с чл. 38 на ЗЮЛНЦ, има отношение към реализацията на пътни проекти и пътна безопасност.

*В декларацията с данни ЮЛНЦ представя обосновка в тази връзка.*

1. **Опит на предложените от ЮЛНЦ за участие в Подкомитета представители**

Предложените за основен и резервен член на Подкомитета представители на ЮЛНЦ имат най-малко пет години опит относим към реализацията на пътни проекти и пътна безопасност.

За относим се счита опит от участие в обществени консултации, работни групи или други формати, както и други дейности, свързани с подготовката и изпълнението на пътни проекти и пътна безопасност и експлоатацията на пътната мрежа. Дейностите включват проектиране, строителство, контрол на проектирането и/или строителството и/или експлоатацията на пътната мрежа, преподавателска работа, изследвания и проучвания, опазване на околната и осигуряване на достъпна среда, безопасност на движението и др.

*В декларацията с данни ЮЛНЦ посочва годините опит и кратко описание на дейностите, а като приложение представя професионални автобиографии на предложените лица.*

**4. Други изисквания**

ЮЛНЦ се ангажира с активно участие на предложените лица в заседанията на Подкомитета.

**5. Необходими документи:**

* Заявление по образец.
* Декларация с данни за ЮЛНЦ, заедно с Удостоверение за актуално състояние, издадено от компетентния съд, в случай че ЮЛНЦ не е вписано в Регистъра на юридическите лица с нестопанска цел към Агенцията по вписванията.
* Автобиографии на предложените лица.